ประกาศกรมสรรพากรเรื่อง ภาษีเงินได้และภาษีการค้า สําหรับสํานักงานผู้แทนนิติบุคคลที่ตั้งขึ้นตามกฎหมายของต่างประเทศที่กระทํากิจการในประเทศไทย--------------------------------------------------------------------ด้วยสํานักงานผู้แทนของบริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศ ที่เข้ามากระทํากิจการในประเทศไทยบางรายยังไม่ทราบเกี่ยวกับการเสียภาษีเงินได้และภาษีการค้าตามประมวลรัษฎากร กรมสรรพากรจึงขอชี้แจงเกี่ยวกับภาระและหน้าที่ในการเสียภาษีอากรของสํานักงานผู้แทนดังกล่าว ดังต่อไปนี้ข้อ ๑ การประกอบกิจการจัดซื้อสินค้าและส่งออกไปต่างประเทศให้แก่หรือตามคําสั่งของสํานักงานใหญ่ของสํานักงานผู้แทนที่กระทํากิจการในประเทศไทย ให้ถือว่าการส่งสินค้าออกไปนั้นเป็นการขายในประเทศไทยและให้ถือราคาสินค้าตามราคาตลาดในวันที่ส่งออกไปเป็นรายได้ที่จะต้องนํามารวมคํานวณเพื่อเสียภาษีเงินได้นิติบุคคลในรอบระยะเวลาบัญชีที่ส่งออกไปนั้นเว้นแต่กรณีตามข้อ 2 ทั้งนี้ ตามมาตรา 70 ตรี แห่งประมวลรัษฎากรข้อ ๒ การประกอบกิจการจัดซื้อสินค้าและส่งออกไปต่างประเทศให้แก่สํานักงานใหญ่ของสํานักงานผู้แทนที่กระทํากิจการในประเทศไทย ถ้าสํานักงานใหญ่ของสํานักงานผู้แทนที่กระทํากิจการในประเทศไทยมีถิ่นที่อยู่ในประเทศที่มีความตกลงว่าด้วยการเว้นการเก็บภาษีซ้อนฯ กับประเทศไทยก็ไม่ถือว่าสํานักงานผู้แทนที่กระทํากิจการในประเทศไทยเป็นสถานประกอบการถาวรของบริษัทหรือห้างหุ้นส่วนนิติบุคคล ที่ตั้งขึ้นตามกฎหมายของต่างประเทศในประเทศไทย สํานักงานผู้แทนที่กระทํากิจการในประเทศไทยจึงไม่มีหน้าที่เสียภาษีเงินได้นิติบุคคลตามประมวลรัษฎากร ทั้งนี้โดยนัยความตกลงว่าด้วยการเว้นการเก็บภาษีซ้อนฯ ระหว่างประเทศไทยกับต่างประเทศ "(แก้โดยประกาศลงวันที่ 24 ตุลาคม 2531)ข้อ ๓ การที่สํานักงานผู้แทนที่กระทํากิจการในประเทศไทย ให้บริการต่าง ๆ แก่สํานักงานใหญ่ ไม่ว่าจะเป็นการตรวจสอบควบคุมคุณภาพและปริมาณของสินค้าที่สํานักงานใหญ่สั่งซื้อหรือจ้างผลิตในประเทศไทย การเผยแพร่ข้อมูลข่าวสารต่าง ๆเกี่ยวกับสินค้าหรือบริการใหม่ของสํานักงานใหญ่รวมทั้งการรายงานความเคลื่อนไหวทางธุรกิจในประเทศไทยให้แก่สํานักงานใหญ่ โดยมิได้ให้บริการแก่ผู้อื่นเลย และสํานักงานผู้แทนดังกล่าวได้รับเงินอุดหนุนจากสํานักงานใหญ่เฉพาะเพื่อเป็นค่าใช้จ่ายของสํานักงานผู้แทนที่กระทํากิจการในประเทศไทยเท่านั้น รายรับหรือเงินได้ที่สํานักงานผู้แทนดังกล่าวที่กระทํากิจการในประเทศไทยได้รับจากสํานักงานใหญ่ไม่ถือเป็นรายได้ที่จะต้องนํามารวมคํานวณเพื่อเสียภาษีเงินได้นิติบุคคลหรือรายรับที่ต้องเสียภาษีการค้าแต่ประการใดข้อ ๔ ถ้าสํานักงานผู้แทนที่กระทํากิจการในประเทศไทยตามข้อ 3 ได้ให้บริการแก่ผู้อื่น ไม่ว่าการให้บริการนั้นจะมีค่าตอบแทนหรือไม่ก็ตาม ถือว่าสํานักงานผู้แทนดังกล่าวประกอบกิจการในประเทศไทย และมีหน้าที่ต้องนํารายได้หรือรายรับที่ได้รับจากการให้บริการทุกประเภทมารวมคํานวณกําไรสุทธิ เพื่อเสียภาษีเงินได้นิติบุคคลตามประมวลรัษฎากรข้อ ๕ การประกอบกิจการของสํานักงานผู้แทนที่กระทํากิจการในประเทศไทยตามข้อ 4 จะต้องยื่นคําขอจดทะเบียนการค้า ณ อําเภอท้องที่หรือสํานักงานสรรพากร ที่สํานักงานผู้แทนที่กระทํากิจการในประเทศไทยมีสถานการค้าตั้งอยู่ ภายใน 30 วัน นับแต่วันเริ่มประกอบกิจการตามข้อ 4 หากไม่จดทะเบียนการค้าภายในกําหนดเวลาดังกล่าว จะต้องเสียภาษีการค้าและเบี้ยปรับอีก 2 เท่าของเงินค่าภาษีการค้าตลอดระยะเวลาที่ไม่จดทะเบียนการค้าหรือ 200 บาทต่อเดือนแล้วแต่อย่างใดจะมากกว่า ทั้งจะต้องเสียเงินเพิ่มอีกร้อยละ 1.5 ต่อเดือนหรือเศษของเดือนของเงินภาษีการค้าที่ต้องชําระ และอาจจะต้องถูกดําเนินคดีอาญาอีกส่วนหนึ่งด้วยข้อ ๖ การประกอบกิจการตามข้อ 1 และข้อ 2 ของสํานักงานผู้แทนที่กระทํากิจการในประเทศไทย หากสินค้าที่ส่งออกอยู่ในข่ายต้องเสียภาษีการค้า สํานักงานผู้แทนดังกล่าวซึ่งเป็นผู้ส่งออกมีหน้าที่ต้องเสียภาษีการค้าตามประเภทการค้า 1. การขายของแห่งบัญชีอัตราภาษีการค้ากับจะต้องเสียภาษีส่วนท้องถิ่นอีกร้อยละ 10 ของภาษีการค้าที่ต้องชําระด้วยข้อ ๗ คนต่างด้าวที่ทํางานในสํานักงานผู้แทนที่กระทํากิจการในประเทศไทย โดยได้รับเงินเดือนหรือค่าจ้างไม่ว่าเงินนั้นจะจ่ายในหรือนอกประเทศไทย คนต่างด้าวผู้นั้นมีหน้าที่ต้องเสียภาษีเงินได้บุคคลธรรมดาในประเทศไทย ตามมาตรา 41 วรรคหนึ่ง แห่งประมวลรัษฎากร ตามระยะเวลาที่ทํางานในประเทศไทย และสํานักงานผู้แทนที่กระทํากิจการในประเทศไทยผู้จ่ายเงินได้มีหน้าที่ต้องหักภาษีเงินได้ ณ ที่จ่ายและนําส่งภาษีใน 7 วัน นับแต่วันที่จ่ายเงินได้ ตามนัยมาตรา 50 (1) แห่งประมวลรัษฎากรจึงประกาศมาเพื่อทราบทั่วกันผู้มีอํานาจลงนาม - ประกาศ ณ วันที่ 30 มิถุนายน พ.ศ. 2529 วิโรจน์ เลาหะพันธุ์อธิบดีกรมสรรพากร